Source: http://ocsa-varos.blogspot.com/2011/01/szabad-lerasszistazni-rendorseget.html
Timestamp: 2017-12-12 00:55:01
Document Index: 34936716

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Ócsa város fórumpótló blogja: Szabad lerasszistázni a rendőrséget
Bűncselekmény hiányában felmentették azt a magánszemélyt, aki a szombathelyi rendőrkapitányság épülete előtt „Számolják fel a rasszista rendőrséget!”-transzparenssel egyszemélyes tüntetést tartott 2009 májusában.
A rendőrség becsületsértés miatt büntetőeljárást indított, mert a tüntető személy véleményét sértőnek találta. Az eljárásban a TASZ képviselte a tüntetőt.
A bíróság nem a tüntető kijelentésének igazságtartalmát vizsgálta, azaz, hogy valóban rasszista-e a szombathelyi rendőrség, hanem azt mérlegelte, hogy a közpénzből működő rendőrségről alkotott véleményének bárki hangot adhat-e.
A bíróság úgy döntött – mivel demokratikus jogállamban mindenkit megillető, alkotmányos alapjog a véleménynyilvánítás szabadsága -, hogy a rendőrség köteles az ilyen kijelentéseket tűrni.
A döntés már decemberben megszületett, de az írásos végzés és indoklás kedden érkezett meg.
„A TASZ szerint ijesztő az a világ, amelyben a közhatalom határozza meg az őt ért kritika határát. A bíróság ítélete azt üzeni, hogy mindenki szabadon elmondatja, ha véleménye szerint a rendőrség rasszista. A kritikus vélemény szabad, annak hangoztatását jogszerűen a közhatalom nem gátolhatja meg. ” – jelentette ki dr. Szigeti Tamás, a TASZ munkatársa.
Bejegyezte: admin dátum: 12:31
Címkék: raszista, rendőrség, vélemény
Névtelen 2011. január 16. 12:20
Most akkor rasszista a magyar rendőrség, vagy ávéhás vagy mi?
Úgy tűnik nem mindegy, milyen jelzőket aggatunk rá. Azt a szombathelyi egyént ugyanis, aki szerint a rendőrségünk rasszista, bűncselekmény hiányában felmentették.
Az index beszámolója szerint a bíróság úgy döntött – mivel demokratikus jogállamban mindenkit megillető, alkotmányos alapjog a véleménynyilvánítás szabadsága –, hogy a rendőrség köteles az ilyen kijelentéseket tűrni.
Az index idézi a TASZ munkatársa kijelentését is, miszerint „ ijesztő az a világ, amelyben a közhatalom határozza meg az őt ért kritika határát. A bíróság ítélete azt üzeni, hogy mindenki szabadon elmondatja, ha véleménye szerint a rendőrség rasszista. A kritikus vélemény szabad, annak hangoztatását jogszerűen a közhatalom nem gátolhatja meg. ”
Novák Előd ellen viszont azért folyik jelenleg is büntetőeljárás – mentelmi jogát is felfüggesztették – mert ávósnak nevezett egy rendőrtisztet a 2006-os budapesti „sajnálatos” eseményekkel összefüggésben.
A kettőjük cselekedete között vajon van-e lényegi különbség? Mitől lesz büntetlen véleménynyilvánítás a szombathelyi emberé, s mitől üldözendő, társadalomra veszélyes magatartás Novák Elődé?
Tény, hogy Novák Előd egy bizonyos konkrét rendőrt ávósozott le, míg a szombathelyi illető általánosságban minden rendőr becsületébe belegázolt, amikor rasszistának nevezete őket.
Vagyis ha belegondolunk, tulajdonképpen ez az utóbbi a súlyosabb. Hiszen minden rendőrről – a portástól a rendőrfőkapitányig bezárólag azt állította, hogy fajgyűlölők. Míg Novák Előd közülük csak egyet tartott ávéhásnak..
Persze ne felejtsük, Novák Előd ügyében még nem döntött a bíróság. Csakhogy a mentelmi jogának megszüntetését kérő ügyészségnek is mérlegelnie kellett (volna), hogy megáll-e a bűncselekmény megalapozott gyanúja.
Ők igenlően döntöttek. Vagyis szerintük egy rendőrt nem lehet e minőségében sértő jelzőkkel illetni.
Annak ellenére tartotta a képviselő mentelmi jogának felfüggesztését az ügyészség szükségesnek, hogy még a rendszerváltó években az Alkotmánybíróság alkotmányellenesnek minősítette, és a büntető törvénykönyvből törölte a hivatalos személy megsértése bűncselekményét. (36/1994. (VI. 24.) AB határozat.)
Az Alkotmánybíróság kimondta, hogy a hatóság vagy hivatalos személy, valamint a közszereplő politikus becsületének csorbítására alkalmas – e minőségére tekintettel tett –, értékítéletet kifejező véleménynyilvánítás alkotmányosan nem büntethető.
A szombathelyi bíróság az index tudósítása szerint kifejtette azt is, hogy nem vizsgálta az elkövető kijelentésének igazságtartalmát, azaz, hogy valóban rasszista-e a szombathelyi rendőrség, hanem azt mérlegelte, hogy a közpénzből működő rendőrségről alkotott véleményének bárki hangot adhat-e.
Érdekes végeredményt hozhatott volna persze, ha a bíró mégis belemegy a rendőrség által becsületsértőnek tartott kijelentés valóságtartamának bizonyításába.
Ami pedig Novák Elődöt illeti, a vele szembeni büntetőeljárással csak azt érték el, hogy egy komolytalan váddal, ártatlanul meghurcolt nemzeti hőst csináltak belőle. Hátha még el is marasztalnák!
Mily szépen mutatnak majd a Nemzeti Pantheonban Budaházyval együtt.
Megyei vagyonelkobzás, avagy a kétharmados einstand ( - elnökök vissza a kaptafához)
Határozott a közgyűlés a megye konszolidációjáról - hiba volt elfogadni "Jövő januártól a megyei önkormányzat egy gittegyletté válik, ...
Gond a közlekedés Ócsán - de ez csak a kezdett ( - mi lesz még itt)
Ócsán rengeteg a gond. A közlekedéssel (is). A város adottságai más településekhez viszonyítva jók, hiszen vasúti és közúti elérhetősége...